ኣብ ሞንጎ ኢትዮጵያን ኤርትኣን ተጀሚሩ ዘሎ መስርሕ ሰላም ብዉሕሉል መገዲ ንምፍጻም ከም ህዝብን መንግስትን ተዓጢቕና እንዓየሉ'ዩ ዝበሉ ኣመራርሓ እቲ ክልል፡ ስትራቴጂካዊ ረብሓታት ብዘቐድም ኣገባብ ከምዝጸዓረሉ ኣመልኪቶም። ካብዚ ሓሊፉ ኣብቲ ክልል ዘለዋ ላዕለዎት ትካላት ትምህርቲ፡ ክሳዕ ሕዚ ዘለዉ ክብርታት ህዝቢ ትግራይ ኣብ ምዕቃብን ናብ ወለዶ ምትሕልላፍን እጃመን ክጻወታ፣ ብፍልጠት፥ ክእለትን ኣረኣእያን ዝተሃነጸ ምኽንያታዊ ዝኾነ መንእሰይ ክፈጥራ ኣለወን ተባሂሉ። ገንጻሊ ኣካይዳ'ዩ ዝኽተል ዝብል ተቃዉሞ ዝገጥሞ ምንቅስቓስ ኣግኣዛዉነት ኣብቲ መድረኽ ዝተዘተየሉ እንተኾን ፍጹም ሓድነት ወይ ቀጥታዊ ዝምድና ኣብ ሞንጎ ተዛረብቲ ትግርኛ ምፍጣር ዝብሉ ክልተ ዕላማታት ዘለዉዎ'ዩ ክብሉ መራሕቲ እቲ ምንቅስቓስ ተዛሪቦም። ኮይኑ ግና እቲ ታሪኽና ተሓዲግና ክልተ ህዝቢ ዝኾንና "ሃገረ ጽዮን" ተዛረብቲ ትግርኛ ዝብል ዘረባ ነቲ ማሕበረሰብ ሙስሊም ዘግለለ መገዲ ስለዝኾነ ብፍላይ እቲ ማሕበረሰብ ሙስሊም ዉክልንኡ ቅቡል ከምዘይገብሩዎን ከምዝቃለሱዎምን መናእሰይ ተዛሪቦም። ሃገር ተባሂላ ኣፍልጦ ዝተዉሃባ ኤርትራ ብሽም ተዛረብቲ ትግርኛ ክትሓዉስ ዝግበር ምንቅስቓስ ንሓድነት ተጋሩ ዝበትዕ ዘይቅቡል ኣተሓሳስባ'ዩ ክብሉ'ዉን ኾኒኖሞ። ብርክት ዝበሉ ሃገራዊ፣ ዞባዉን ክልላዉን ጉዳያት ዘደየበን ዘዉረደን መድረኽ ሙሁራት፣ መናእሰይን ፖለቲከኛታትን ትግራይ ናይ ከብል ይኸዉን?
